open-index/open-wikipedia-markdown huggingface dataset:
Helimutus Schmidt

**Helimutus Henricus Valdemarus Schmidt** (Hamburgi natus die 23 Decembris 1918; ibidem aetate gravissima mortuus die 10 Novembris 2015) fuit diurnarius et vir publicus factionis socialisticae democraticae.

## Iuventus et munus 
Schmidt postquam testimonium maturitatis accepit, ab anno 1937 miles erat et bello mundano secundo succenturio interfuit. Anno 1942, "Loki" (Hannelore) Glaser in matrimonium duxit. Anno 1945 brevi tempore captivus belli erat. Deinde Hamburgi oeconomiae studebat et anno 1949 diploma accepit. Deinde ad annum 1953 in magistratu Hamburgi oeconomiae et commeatus operam dedit. Cui magistratui Carolus Schiller praefuit.

## Cursus honorum 
Anno 1945 Schmidt sodalis factionis SPD factus est. Ab anno 1953 ad 1962 legatus Dietae Foederalis Germaniae erat. Fuit senator Hamburgi rerum internarum 1961 ad usque 1965, qui 1962 incolis maxime adfuit, cum haec urbs fluctibus ingentibus maris submersa est. Ab anno 1965 iterum legatus Dietae Foederalis, 1966 ad usque 1969 factioni SPD Dietae Foederalis Germaniae praefuit. Sub cancellario Gulielmo Brandt ab 1969 ad 1972 Administer Foederalis Defensionis Publicae et tum simul Oeconomiae et Administer Foederalis Aerarii Publici usque ad electionem anni 1972 erat. Ea causa "Superminister" nominatus est. Tum, post electionem anni 1972 usque ad diem 15 Maii 1974, Administer Foederalis Aerarii Publici erat. Cum cancellarius Brandt magistratum desereret, fuit Germaniae Cancellarius foederalis a die 16 Maii 1974 usque ad diem 1 Octobris 1982. Anno 1987, Dietam Foederalem reliquit. Die 10 Novembris 2015 Hamburgi mortuus est.

## Notae 
## Bibliographia 
* Dan van der Vat, "Helmut Schmidt obituary" in *The Guardian* (10 Novembris 2015) 

## Nexus externi 
* Biographia in pagina Musei Historici Germaniae
* Biographia in pagina Cancellariae Foederalis Germaniae

Categoria:Participes secundi belli mundani
Categoria:Alumni Universitatis Hamburgensis
Categoria:Cancellarii Germaniae
Categoria:Administri Foederales Defensionis Publicae
Categoria:Administri Foederales Aerarii Publici
Categoria:Administri Foederales Oeconomiae
Categoria:Legati Diaetae foederalis Germaniae
Categoria:Praesides Fractionis SPD Dietae Foederalis Germaniae
Categoria:Socialistae Christiani
Categoria:Diurnarii Germaniae
Burgi

**Burgi** (Hispanice *Burgos*) est urbs Hispaniae, *caput Castellae* appellata, saeculo IX condita, incolarum circa 174'451 (censu 2023). Ad ripas Arlanzon fluvii sita est. Hic notoria Cathedralis Burgi sita est, pulchra et exemplum artis gothicis Hispaniae. Burgi est plenus aedificii ex medio aevo; igitur, multae periegetae istum oppidum adeunt. Locus est clarus in itinere ad Compostellam.
thumb|Burgi aedeficia
Propter Burgos quoque Ataporca se locat. 

## Praeclari cives 
* Franciscus de Vitoria, dominicanus, theologus et iuris consultus
* Franciscus Mendoza de Bobadilla, archiepiscopus et cardinalis
* Ferdinandus Ruizius Villegas, humanista et poeta Latinus, Burgorum corregidor

## Notae 
* Ataporca (loci archaeologici)

## Nexus externi 
* Urbis pagina interretialis 

Categoria:Urbes Hispaniae
Categoria:Peregrinatio Compostellana
Aquilinus (gnosticus)

**Aquilinus** (Graece: ) fuit gnosticus quidam saeculi 3. Videtur fuisse unus eorum Christianorum, qui principia (neo-)Platonica cum sapientia Persica commiscere studerent. Idcirco etiam theosophicus dici potest. Aquilinum nomine citat Porphyrius in *Vita Plotini* §16, ubi etiam Adelphium memorat. Secundum Porphyrium Aquilinus Christianus erat, qui cum circulo discipulorum revelationes Zoroastri, Zostriani, Allogenis, Messi et aliorum eiusdem generis proferebat. Etiam addere possumus Adelphium satis certe sectae Valentinianorum participem fuisse. Memoria dignum etiam videtur, quod haec scripta a Porphyrio memorata paene omnia reperta sunt inter volumina, quae bibliothecam Chenobosciensem (*Nag Hammadi*) faciunt. Quod corpus scriptorum ex operibus plerumque Sethianis constat, inter quae tamen etiam aliquot opuscula Valentiniana sunt. Eunapius (*Vitae sophistarum* 1, 10) dicit Aquilinum fuisse condiscipulum (συμφοιτητής) Porphyrii. 

Arnobius (*Adversus nationes* 2,15,1) gregis cuiusdam mysteriis agendis incumbentis mentionem facit. Homines huius gregis semiphilosophici et semireligiosi *viri novi* appellati sunt. Quorum doctrina animae simillima Plotini et Porphyrii fuisse videtur. Itaque constat viros illos novos etiam discipulos gnosticos scholae Plotini fuisse, inter quos et Adelphius numeratur. 

Ioannes Lydus (*De mensibus* 4,76) locum ex *Memoria numerorum* () Aquilini cuiusdam excerpsit, qui nomina more Pythagorico et Neoplatonico explicat. Utrum Aquilinus noster sit an non, nescimus.  

## Nota 

## Bibliographia 
*Courcelle, Pierre (1953) Les Sages de Porphyre et les *uiri noui* d'Arnobe. *Revue des Études Latines* 31, 257-271.
*Elsas, Christoph (1975) *Neuplatonische und gnostische Weltablehnung in der Schule Plotins*. Berlin & New York: de Gruyter. 
*Evangeliou, Christos C. (1992) Plotinus's anti-Gnostic polemic and Porphyry's *Against the Christians*. *Neoplatonism and Gnosticism* (ed. by Richard T. Wallis & Jay Bregman), 111-128. Albany, N.Y.: SUNY Press.
*Majercik, Ruth (2005) Porphyry and gnosticism. *Classical Quarterly* 55, 277-292.
*Orlandi T. (1979) Plotino e l'ambiente dei trattati di Nag Hammadi. ''Rendiconti della Classe di Scienze morali, storiche e filologiche dell'Accademia dei Lincei* 24, 15-25. 
*Puech, Henry-Charles (1960) Plotin et les Gnostiques. *Les Sources de Plotin'', 161-174 (discussion: 175-190). Vandœvres-Genève: Fondation Hardt. (Entretiens sur l'antiquité classique, 5.)
*Tardieu, Michel (1992) Les gnostiques dans la Vie de Plotin. Analyse du chapitre 16. *Porphyre. La Vie de Plotin* (édité par L.Brisson et alii), II, 503-563. Paris: Vrin. (Coll. Histoire des doctrines de l'Antiquité classique, 16.)

Categoria:Philosophi Graeci
Categoria:Gnostici
Categoria:Nati saeculo 2 aut 3
Categoria:Mortui saeculo 3 aut 4
Ludovicus Erhard

**Ludovicus Erhard** (natus Fürth in oppido Germanico die 4 Februarii,1897; Bonnae obiit die 5 Maii 1977) fuit vir publicus factionis Christianae Democraticae.

## Iuventus et munus 
Erhard post scholam finitam ab anno 1913 ad 1916 tirocinium mercatoris fecit. Deinde miles primi belli mundani pugnavit et graviter sauciatus est. Bello finito, ab anno 1919 ad 1922 Norimbergae scholam mercatoriam frequentabat, atque diploma oeconomiae accepit. Deinde Francofurti ad Moenum sociologiae et oeconomiae studebat, atque 1925 doctor rerum politicarum promotus est. Deinde in diversis institutis docuit, et ab anno 1942 proposita fecit, quomodo oeconomia post secundum bellum mundanum dirigenda esset.

## Familia 
Anno 1923 uxorem duxit; unam filiam habuit.

## Cursus honorum 
[thumb|upright=0.8|Ludovicus Erhard anno [1971.]]
A mense Octobri 1945 usque ad Decembrem mensem 1946, minister commercii Bavarienis fuit. Ab anno 1949 ad finem vitae, legatus Diaetae Foederalis Germaniae atque Administer Foederalis Oeconomiae ab anno 1949 usque ad annum 1963. Bis cancellarius foederalis Rei Publicae Foederatae Germaniae (ab anno 1963 usque ad annum 1966 et annis 1966/1967) praeses Unionis Christianae Democraticae fuit.

## Administrationes quibus Ludovicus Erhard praefuit 
* I administratio a die 16 Octobris 1963 usque ad diem 26 Octobris 1965;
* II administratio a die 26 Octobris 1965 usque ad diem 1 Decembris 1966.

## Nexus externi 
* Vitae descriptio brevis. 
* Biographia apud *Lemo* in Museum historicum Germaniae.
* Societas Ludovici Erhard.

Categoria:Administri Foederales Oeconomiae
Categoria:Alumni Universitatis Francofurtensis
Categoria:Cancellarii Germaniae
Categoria:Cancellarii Vicarii Germaniae
Categoria:Legati Diaetae foederalis Germaniae
Categoria:Oeconomi Germaniae
Categoria:Praesides CDU
Categoria:Participes primi belli mundani
Universitas Melburniensis

**Universitas Melburniensis** (Anglice *University of Melbourne*) anno 1853 condita, est universitas communis, Parkviliae in urbe Melburniana (Victoriae) in Australia. Prope 40&thinsp;000 discipulorum et 6000 magistrorum habet.

## Collegia 
* Collegium Trinitatis
* Collegium Ormondi
* Domum Clarki
* Collegium Reginae
* Collegium Whitlei
* Collegium Ridlei
* Collegium Newmani
* Collegium Universitatis
* Domum Medlei
* Domum Gentium Omnium
* Collegium Sanctae Hildae
* Collegium Sanctae Mariae

## Notae 

Categoria:Constituta 1853
Curtius Georgius Kiesinger

** Curtius Georgius Kiesinger** (natus die 6 Aprilis 1904 in *Albstadt-Ebingen*, Virtembergia - obiit die 9 Martii 1988 in *Tübingen-Bebenhausen*) fuit vir publicus factionis Christianae Democraticae.

## Iuventus et Munus 
Post scholam finitam Kiesinger Rotovillae seminarium catholicum magistrorum adiit atque ab anno 1925 Tubingae historiae et philosophiae, ab anno 1926 Berolini iurisprudentiae et rebus publicis studebat. Studio anno 1931 absoluto Kiesinger doctor iurisprudentiae promotus Berolini causidicus laboravit.

## Tempore Nazistarum 
Februario anni 1933 sodalis factionis Nazistae factus est, sed non collegium Nazistam causidicum neque officia rei publicae petivit, sed repetitor et causidicus sumpti pecuniam suppetivit. Anno 1940, cum miles fieri cogeretur, magistratum in Administerio rerum externarum petivit: Stationes radiophonicas externarum nationum tuebatur atque regebatur. Quo officio ad annum 1945 functus est. Post Nazistas Germaniae victos Kiesinger, quod false tectus vigilis habebatur ad annum 1946 in carcerem missus est. Liberatus Kiesinger iterum repetitor et causidicus, nunc Herbipolis, laboravit.

## Cursus honorum 
### Legatus Dietae foederalis 
Ab anno 1947 Kiesinger sodalis CDU erat, annis 1949 - 1959 atque 1969 - 1980 Kiesinger legatus Dietae Foederalis Germaniae erat. Ibi orator valde dissertus habebatur. Sed hac de causa Conradus Adenauer cancellarius foederalis eum administrum foederalem non nominavit.

### Praeses Ministrorum Badeniae-Virtembergia 
Itaque Kiesinger, cum Gebhardus Müller, praeses ministrorum Badeniae-Virtembergiae iudex constitutionis electus esset, 17 Decembris 1958 eius successor factus est. Praeses ministrorum universitates Ulmae Constantiaeque condidit. Eo tempore 1960 - 1966 et legatus senatus terrae Stuttgardiae fuit.

### Cancellarius 
Anno 1966 factio FDP coalitionem foederalem cum CDU reliquit atque Kiesinger 1 Decembris 1966 successor Ludovici Erhard cancellarius Germaniae electus est. Una cum factione SPD rem publicam rexit. Ab anno 1967 Kiesinger et praeses CDU fuit. His annis praesertim de motu studiosorum, de legibus extraordinariis, de annonae difficultatibus agebatur. Electionem anni 1969 CDU vicit, sed SPD cum FDP coalitionem constituit et Gulielmus Brandt successor eius cancellarius foederalis factus est.

## Ultimi anni 
As annum 1971 Kiesinger praeses CDU fuit et ad usque 1980 legatus dietae foderalis mansit. Apologiam scribere coepit, sed non ultra quam ad annum 1958 advenit.

## Nexus externi 
* Biographia in pagina *LEMO* (Museum historicum Germaniae)
* Biographia 

Categoria:Alumni Universitatis Tubingensis
Categoria:Alumni universitatum et scholarum Berolinensium
Categoria:Participes secundi belli mundani
Categoria:Cancellarii Germaniae
Categoria:Iudices Germaniae
Categoria:Legati Diaetae foederalis Germaniae
Categoria:Praesides CDU
Categoria:Praesides ministrorum Badeniae-Virtembergiae
Categoria:Praesides Consilii Foederalis Germaniae
Abdera (Thracia)

[thumb|Abderorum et utriusque eorum [metropolis|metropoleos, Clazomenarum Teique, situs geographicus]]
**Abdera** (-orum, *n.*) est urbs Graeca antiqua in regione Thraciae. Condita anno 654 a.C.n. a Clazomeniis, tantos anno 544 a.C.n. colonos Teios Persas fugientes intra muros suos recepit (inter quos et Anacreon poeta fuisse creditur), ut postea Teos quoque metropolis haberetur. Etsi multos homines praeclarissimos, ut Democritum Protagoramque, progenuit, cognita erat stoliditate incolarum.

Abdera est sedes episcopalis titularis Ecclesiae Catholicae Romanae.

## Incolae noti 
* Protagoras (ca. 490-420 a.C.n.), sophista
* Leucippus (Vo saec. a.C.n.), philosophus praesocraticus
* Democritus (ca. 460-370 a.C.n.), philosophus praesocraticus
* Bion Abderites (ca. 400 a.C.n.), mathematicus Democriti doctrinas secutus
* Anaxarchus (ca. 380-320), philosophus Democriti doctrinas secutus
* Hecataeus Abderites (ca. 300 a.C.n.), philosophus scepticus et scriptor historicus

## Notae 

Categoria:Loci archaeologici Graeciae
Categoria:Urbes Graecae antiquae
Abdera (Hispania)

**Abdera** (Hispanice: *Adra*) est commune Vandalitiae, Hispaniae, incolarum c. 23 880. Est pars provinciae Porti Magni.

Inter incolas urbis permulti sunt peregrini, qui ad Abderam migraverunt, agros laborandi causa. Isti Americae Meridionalis, Romaniae, Maroci et Russiae sunt, et 5.2% incolarum numerant.

## Historia 
Conditum est oppidum a Poenis saeculo VIII a.C.n., et emporium erat in itinere ab Poenicia ad Gades. Tunc Graeci coloniam Abderam in oppido Poenico aedificaverunt. In aetate Romana, oppidum fuit notus ob garum ibi elaborato. Fuit tandem oppidum in provincia Spaniae et portus Granatae regni.

## Nexus externi 
* Situs officialis 
* Adra 
* Loci archaelogici 
* Consociatio Nautica 
* Lacus et "reserva natural" 

Categoria:Urbes Hispaniae
Gustavus Bauer

thumb|200px|Gustavus Bauer (1920)
** Gustavus Bauer** (natus in Darkehmen die 6 Ianuarii 1870 - Berolini obiit die 16 Septembris 1944), fuit vir publicus factionis Socialisticae Democraticae ac cancellarius  Rei Publicae Wimarii a die 21 Iunii 1919 usque ad diem 26 Martii 1920.

## Iuventus et munus
Pater eius apparitor fuit. Post scholam Regiomontii finitam, ab anno 1884 ibidem scriba in officio iurisconsulti laboravit. Anno 1888 graviter aegrotus est et crus amisit. Deinde praepositus officii clari causidici fuit. Anno 1895 collegium ministrorum officiorum condidit et eius praeses fuit. Itaque anno 1902 minister dimissus est et caupo factus est. Sed iam 1903 secretarius collegiorum opificum creatus est, quem magistratum ad initium cursus honorum duxit. Postea autem secretarius societatis domuum aedificandorum erat. Maio 1933 propter crimina ficta a Nazistis in carcerem missus, sed post breve tempus liberatus est, quod nihil argumenti contra eum inveniri potuit.

## Familia
Bauer maritus erat.

## Cursus honorum
Bauer anno 1912 primo legatus suae factionis SPD in Dietam Imperii Germanici electus est. Etiam legatus Consilium Formae Civitatis Constituendae et ad annum 1928 iterum legatus Dietae Imperii fuit. 
Bauer in consilio ministrorum Scheidemann, primo post casum monarchiae, Administer Imperii Laboris fuit. Anno 1919/1920 cancellarius fuit. A magistratu, postquam Wolfgangus Kapp res novas studuit, se recedere coactus est. Sed proximo consilio ministrorum Administer Imperii Possessionum Publicarum mensibus Martii ad usque Iunii 1920 interfuit. A die 1 Maii 1920 etiam Administer Imperii Commeatus fuit. 26 Octobris 1921 - 22 Novembris 1922 cancellarius vicarius sub Iosepho Wirth erat.
Anno 1925 propter crimina peculatus allata e factione dimissus, sed anno 1926 iterum receptus est.

## Legenda 
* Karlludwig Rintelen: *Ein undemokratischer Demokrat: Gustav Bauer. Gewerkschaftsführer - Freund Friedrich Eberts - Reichskanzler. Eine politische Biographie*, Lang, Francofurti ad Moenum anno 1993, ISBN 3-631-45299-3 (sola Biographia Gustavi Bauer)

## Nexus externi
*Curriculum vitae in pagina Musei Historici Germanici (lingua Theodisca)
*[Biographia in pagina Instituti Fridericus Ebert(https://la.wikipedia.org/wiki/Fridericus_Ebert) (lingua Theodisca)]

## Nota 

Categoria:Cancellarii Germaniae
Categoria:Cancellarii Vicarii Germaniae
Categoria:Administri Imperii Laboris (Germania)
Categoria:Administri Imperii Commeatus (Germania)
Categoria:Administri Imperii Possessionum Publicarum (Germania)
Categoria:Legati Dietae Imperii Germaniae (Monarchia)
Categoria:Legati Consilii Formae Civitatis Constituendae (Germania 1919)
Categoria:Legati Dietae Imperii Germaniae (Res publica Vimariana)

Categoria:Nati 1870
Categoria:Mortui 1944
Res publica Vimariana

[thumb|Germania ab anno [1919 usque ad annum 1937.]]

, sive  (Theodisce *Weimarer Republik*), fuit prima res publica Germanica, quae ex 9 Novembris 1918 post cladem Imperii Germanici in primo bello mundano et abdicationem imperatoris Gulielmi II condita est. Sic appellabatur quia primum Conventus Nationalis die 11 Februarii 1919 propter tumultus non Berolini sed Vimariae se congregavit. In litteris publicis protinus nomen Imperium Germanicum in usu manebat.

Res Publica Vimariana anno 1933 obiit, tyrannide Adolphi Hitler coepta. Anno autem 2019, Vimariae Museum de Re publica Vimariana inauguratum est ubi historias politicam socialemque doceris.

## Geographiae (terrae Rei Publicae anno 1925) 
## Praesides Rei Publicae Vimarianae 
Duo fuerunt praesides Rei Publicae:

* 1919–1925 Fridericus Ebert
* 1925–1934 Paulus de Hindenburg

Post mortem Friderici Ebert primum cancellarius Ioannes Luther et deinde Gualterus Simons (praeses summi iudicii) praesides pro tempore erant.

Post res novas Novembris anni 1918, Concilium legatorum populi potestatem ducis civitatis accepit; co-praesides erant Fridericus Ebert et Hugo Haase, primus usque ad Februarium 1919, secundus solum usque ad 29 Decembris 1918.

## Cancellarii Rei Publicae Vimarii 
## Alii praeclari homines inter Rem Publicam Vimarii 
* Curtius Eisner
* Matthias Erzberger
* Carolus Liebknecht
* Rosa Luxemburg
* Gustavus Noske
* Ludovicus Quidde
* Walther Rathenau

## Notae
## Bibliographia
*Allen, William Sheridan. 1984. *The Nazi seizure of Power: the experience of a single German town, 1922–1945.* Novi Eboraci et Toronti: F. Watts. ISBN 0531099350.
* 
* Bingham, john. *Weimar Cities: The Challenge of Urban Modernity in Germany, 1919-1933* (2014)
* 
* 
* 
* 
* 
* Eschenburg, Theodor (1972) "The Role of the Personality in the Crisis of the Weimar Republic: Hindenburg, Brüning, Groener, Schleicher" pages 3–50 from *Republic to Reich The Making Of The Nazi Revolution* edited by Hajo Holborn, New York: Pantheon Books.
* 
* 
* 
* 
*Harman, Chris. 
* 
* 
* 
* 
* 
* Lee, Stephen J. *The Weimar Republic* (Routledge, 1998) 144pp online
* McElligott, Anthony ed. *Weimar Germany* (Oxford University Press, 2009)  
* 
* 
* 
* 
* 
* 
* 
* 

* Fabian oder Der Gang vor die Hunde (pellicula 2021)

## Nexus externi 
Categoria:Antiquae civitates Germaniae
Categoria:Condita 1918
Categoria:Magna Depressio Oeconomica
!
Syngrapha

**Syngrapha** (Graece ) est documentum seu perscriptio qua alicui mandatur ut conscriptori syngraphae vel tertiae personae statutam pecuniam statuto die solvat vel mittat. 

Syngraphae publicae autem ius repraesentant recipiendi annuam pensionem de certa pecuniae summa rei publicae creditae. 

Vel:

**Cambium** est contractus de permutanda pecunia pro pecunia. Campsor mandato solvendi mandat alio, si cambium accipiat, ut statuto die statutam summam pecuniae ipsi campsori vel tertio beneficiario solvat. Litterae campsoriae assecuratam obligationem pecuniae beneficiario certo tempore et loco persolvendae attestantur. Ipsae litterae instar pecuniae adhiberi solent.

"Trassans" trahit cambium et obligat "trassatum" Trassatus obligatur tum remittenti tum praesentanti vel eius indossatario ad restituendam pecuniam, si cambium vel acceptatum non sit vel non solutum, quamvis utroque casu interposito protestatione opus sit, qua neglecta obligatio ipsa omnino expirat. Trassatus, si cambium accipit, obligatur ad restituendam pecuniam praesentanti qui sit vel trassans vel remittens vel eius indossatarius. Si trassatus non solvit, praesentans agere potest et in trassatum et in trassantem. 

## Nonnulli termini technici
*acceptatio, accepto, -are
*cambium acceptum
*cambii exemplar primum, secundum etc. 
*cambium indossatum
*cambium proprium
*cambium simplex
*indossamentum
*trassatus, trassans
*valuta

*Bursa
*Syngrapha nummaria
*Syngraphus

## Nexus externus
*Discursus legales de commercio, Volume 2 By Giuseppe Lorenzo Maria Casaregi, Quintyn Weytsen
*Babják Ildikó Újkori váltóelméletek 
*Opinio excelsae Regnicolaris deputationis motivis suffulta, pro ... By Hungary országgyülés
*CAPUT XIII. QUAENAM SPECIES CONTRACTUS SIT CAMBIUM.

## Notae
Categoria:oeconomia
Categoria:Monetae
Hypotheca

**Hypotheca** (-ae, *fem.*) Graece ὑποθήκη est praedium quod pignus est pecuniae mutuae datae. Si debitor pecuniam debitam solvere non potest in iure civili, praedium auctione venditur et pretium creditori seu hypothecario datur.

## Notae 
Categoria:Oeconomia
Categoria:Ius
Unio socialis Christiana Bavariensis

**Unio socialis Christiana Bavariensis** (Theodisce *Christlich Soziale Union in Bayern*) est nomen proprium factionis politicae in Bavaria, quae in Germania cum Christiana Democratica Unio Germaniae foederata est. Praeses huius factionis ex anno 2019 est Marcus Söder.

## Praesides unionis 
* Iosephus Müller 1946–1949
* Ioannes Ehard 1949–1955
* Ioannes Seidel 1955–1961
* Franciscus Iosephus Strauß 1961–1988
* Theodorus Waigel 1988–1999
* Edmundus Stoiber 1999–2007
* Ervinus Huber 2007–2008
* Horatius Seehofer 2008–2019
* Marcus Söder 2019–

## Bibliographia 
* Haneke, Burkhard: *Geschichte einer Volkspartei., 50 Jahre CSU 1945–1995*, Grünwald anno 1995.
* Salbaum, Michael: *Die Geschichte der CSU*, Augustae Vindelicorum anno 1998.

## Nexus externi 
* Interretialis Christianae Socialis Unionis situs proprius. 
* Historia Christianae Socialis Unionis. (PDF).

!
Categoria:Constituta 1945
Categoria:Factiones Democraticae Christianae
Panagiotes Dancles

[thumb|right|Panagiotes Dancles ut iuvenis miles anno [1870]]
**Panagiotes Dancles** (Graece Παναγιώτης Δαγκλής; natus Agrinii Aetoloacarnaniae anno 1853; mortuus Athenis die 9 Martii 1924) fuit triumvir Munitionis Nationalis Graeciae annis 1916 et 1917.

Rei militari studuit apud Scholam Iuvenum Militum. Militavit in Bello Graecoturcico anni 1897 et in bellis Balcanicis annorum 1912-1913; Societati Epiroticae Ioanninae praefuit; novas res in Epiro Macedoniaque movit. Anno 1914 ab exercitu decedens in rem politicam Graeciae intravit; ad factionem liberalem se iunxit et mense Septembri 1916 cum Eleutherio Benizelo Thessalonicam profectus est ut triumvir motus Munitionis Nationalis, Athenis rediturus mense Iunio anni 1917. Benizelo in exsilium recesso anno 1921, Dancles fit dux pro tempore factionis liberalis.  

## Tabula magistratuum 
* Minister exercitus Graeciae 10 Augusti 1915 - 24 Septembris 1915
* Triumvir Munitionis Nationalis Thessalonicae 16 Septembris 1916 - 14 Iunii 1917

## Nexus externi 
* Vita Danclis Graece

## Bibliographia 
* Panagiotes Dancles, *Ανάμνησεις, έγγραφα, αλληλογραφία* ("Memoriae, documenta, epistulae"). 1965.

Categoria:Ministri Graeciae
Categoria:Milites Graeciae
Categoria:Alumni Scholae Iuvenum Militum Graecae
Categoria:Nati 1853
Categoria:Mortui 1924
Categoria:Eleutherius Benizelus
Gulielmus Marx

thumb|200px|Gulielmus Marx (1920)
** Gulielmus Marx** (Coloniae Agrippinae natus die 15 Ianuarii 1863 - Bonnae obiit die 5 Augusti 1946) fuit iuris consultus, vir publicus factionis Centri, ter praeses ministrorum Borussiae et bis cancellarius Germaniae.

## Iuventus et Munus 
Pater eius magister scholae popularis erat. Anno 1881 Marx maturitatem adeptus est et Bonnae iurisprudentiae studebat. Tum variis locis minister publicus et iudex laboravit, postremo Berolini praeses iudicii cameralis.

## Cursus honorum 
Marx iam iuvenis sodalis Centri factus est et 1899 - 1918 legatus domus legatorum Borussiae erat. Ab anno 1910 etiam legatus Dietae Imperii fuit. Ibi contra terras Bello Orbis Terrarum I Germaniae adiungendas certavit. Anno 1919 etiam legatus Consilii Formae Civitatis Constituendae et concilio Borussiae constituendae fuit. Successor Gustavi Stresemann a Friderico Ebert praeside rei publicae cancellarius nominatus est et a die 30 Novembris 1923 usque ad diem 15 Ianuarii 1925 officio fungebatur. Dum officio anno 1924 Germaniam socium Confoderationis Nationum missit. Successor eius cancellarius Ioannes Luther fuit. 10 Februarii - 18 Martii 1925 praeses ministrorum Borussiae fuit et post mortem Friderici Ebert candidatus electionis Praesidis Rei Publicae Wimarii contra Paulum de Hindenburg fuit, sed die 26 Aprilis 1925 petitionem amisit (45.3 % contra 48.3 %). 20 Ianuarii - 12 Maii 1926 Administer Iustitiae fuit, tum a die 17 Maii 1926 usque ad diem 12 Iunii 1928 iterum cancellarius imperii Iohanni Luther successit. Hoc munere fungens et Ioannem de Seeckt ducem exercitus Germanici dimisit. Praeterea anno 1926/1927 Administer Imperii Regionum Occupatarum erat. Fuit legatus Dietae Imperii ad annum 1932.

## Tempus Nazistarum dictaturae 
Postquam Nazistae Germaniae rerum potiti sunt, Marx a re publica recedit atque Bonnae vixit.

## Legenda 
* Ulrich von Hehl: *Wilhelm Marx 1863 - 1946, eine politische Biographie *, Moguntiaci : Matthias-Grünewald-Verl., anno 1987 

## Nexus externus 
*
*Curriculum vitae in pagina Musei Historici Germaniae (Lingua Theodisca

Categoria:Alumni Universitatis Bonnensis
Categoria:Cancellarii Germaniae
Categoria:Administri Imperii Iustitiae (Germania)
Categoria:Administri Imperii Occupatarum Regionum (Germania)
Categoria:Praesides ministrorum Borussiae
Categoria:Legati Dietae Imperii Germaniae (Monarchia)
Categoria:Legati Consilii Formae Civitatis Constituendae (Germania 1919)
Categoria:Legati Dietae Imperii Germaniae (Res publica Vimariana)
Categoria:Nati 1863
Categoria:Mortui 1946
Paulus Cunturiotes

thumb|Paulus Cunturiotes
**Paulus Cunturiotes** (Graece Παύλος Κουντουριώτης; natus anno 1855; mortuus Phaleri die 21 Augusti 1935) fuit bis vicerex et bis praeses Graeciae.

E familia nautarum insulae Hydrae ortus et Georgii Cunturiotae olim primi ministri nepos, in classem anno 1875 inscriptus, militavit in expeditione Cretae belloque Graecoturcico anni 1897 necnon in Bellis Balcanicis annorum 1912 et 1913.

## Tabula magistratuum 
* Minister classis Graeciae 24 Septembris 1915 - 9 Iunii 1916
* Triumvir Munitionis Nationalis Thessalonicae 16 Septembris 1916 - 14 Iunii 1917
* Minister classis Graeciae 14 Iunii 1917 - 2 Decembris 1919
* Vicerex Graeciae October 1920 - November 1920
* Vicerex Graeciae December 1923 - Martius 1924
* Praeses rei publicae Hellenicae 25 Martii 1924 - 15 Martii 1926
* Praeses rei publicae Hellenicae 24 Augusti 1926 - 9 Decembris 1929

Categoria:Ministri Graeciae
Categoria:Milites Graeciae
Categoria:Praesides Graeciae
Categoria:Nati 1855
Categoria:Mortui 1935
Categoria:Eleutherius Benizelus
Index urbium Finniae

Subter est **index urbium Fennicarum**, nomine ordinatus. Anno 1977 iuridica differentia inter urbes, oppida et municipia seu communia ablata est. Hodie solum municipia seu communia agnita sunt, quorum ad aliquae vulgo relatum est sicuti urbes (Finnice *kaupunki*; Suecice *stad*). Municipium ipsum utrum urbis an oppidi designatione utatur decernere potest. Usque ad hodiernum tempus, multa ultimā utere decrevere, etiamsi crebro loca ne quidem satisfaciunt urbis definitioni ab UE factae, cui est minimus numerus incolarum 50 000 et minima spissitudo incolarum 500 incolarum pro chiliometro quadrato. Etiam, adhuc urbis centrum aut conurbatio ipsa tam urbana esse nequit. Simplex, independens decisio requiritur ut mutetur nomen ruralis "municipii" seu "communis" (Finnice *kunta*) nomini "urbis" (*kaupunki*). Oppidis ante annos 1960 conditis index annum ubi oppido charta regia concessa est includit.

Multae fusiones municipales factae sunt in Finnia (et plurimae venturae sunt, propter municipalem ruris reformationem), quae etiam "urbem" definire difficile reddunt, quia in fusione, quamquam numerus incolarum paulum crescit, spissitudo incolarum decrescit. Verbi gratiā, secundum Unionis Europaeae definitionem, Tammerforsia urbs noniam est, propter completam municipalem fusionem cum oppido Messubyensi (Finnice *Messukylä*; Suecice *Messuby*; Boreosamice *Messukylä*), Aitolahtis (Finnice *Aitolahti*; Suecice *Aitolax*; Boreosamice *Aitolahti*) et Teiskone (Finnice, Suecice et Boreosamice *Teisko*), quae officialem spissitudinem incolarum ad 410,5 incolarum pro chiliometro quadrato deminuit, Kalendis Iuniis anni 2012. In Finnia, totum territorium urbis iuxta suos limites officialiter area urbis aut oppidi consideratur. Quamobrem, villagia, possibiles conurbationis areae et area centri administrativi (consistens ex urbis centro et districtibus urbis) satis accurate officialibus conceptibus distinguuntur.

__NOTOC__

## Urbes 
### A 
[thumb|[Synagoga Aboensis]]

### B 
### C 
[thumb|[Municipium Carolinae veteris]]

### E 
### F 
### G 
[thumb|Spectaculum pyrotechnicum [Granivicus|Granivici]]

### H 
### I 
### K 
[thumb|Via in [Kasko|Kaskone]]

### L 
[thumb|Portus [Lappeenranta|Lappeenrantensis]]

### M 
### N 
### O 
### P 
### R 
### S 
### T 
### U 
### V
### W 
### Y 
* Index divisionum administrativa Finniae

## Notae 
!
Finnia
Tabby

thumb|300px|Feles attabi

**Feles attabis** vel **feles tabby** dicitur quaedam figura pellis felium domesticorum, lineis, punctis, et cirris notata. Nomen datum est a nomine cuiusdam telae lineatae, Latine Medii Aevi 'attabi' appellabatur, et Anglice 'tabby' appellatur. Feles attabis a nonnullis **catti Syrii** (in linguam Italicam, **gatto soriano**) appellantur, **catti pardi** (in linguis Iberoromanicis, **gato pardo**), vel etiam **catti pellis tigris** (in linguis Iberoromanicis, **gato atigrado**).

## Notae 

## Nexus externus 
Categoria:Felinae
Categoria:Genera felium
Categoria:Mammalia dilecta
Adolphus Eichmann

[thumb|right|Adolphus Eichmann inter iudicium suum anno [1961]]
**Otto Adolphus Eichmann** (natus Salingiaci die 19 Martii 1906; Ramlae Israelis supplicio affectus die 31 Maii 1962) fuit vir militaris et nazista qui magnam partem in holocausto habuit, id est in stragibus Iudaeorum inter tyrannidem nazistarum. Inter alia Conventui Wannsee, inter quem quindecim duces nazistae die 20 Ianuarii 1942 Iudaeorum holocaustum ordinaverunt, interfuit Otto Adolphus Eichmann.

Post secundum bellum mundanum Eichmann ex Germania in Argentinam profugit, ubi multos annos quietus vixit; sed anno 1960, milites Israelitae eum invenerunt et deprehenderunt. In ius vocatus propter horrenda delicta die 15 Decembris 1961 capite damnatus est, et die 31 Maii 1962 supplicio affectus.

## Bibliographia 
* Hannah Arendt. 1964. *La banalità del male: Eichmann a Gerusalemme.* Mediolani. ISBN 88-07-81640-7.

## Nexus externi 
Categoria:Auctores Holocausti
Categoria:Secundum bellum mundanum
Categoria:Fascismus in Germania
Categoria:Politici Germaniae
Categoria:Morte damnati
Iohannes Luther

thumb|Iohannes Luther
**Iohannes** (*Hans*) **Luther** (Berolini natus die 10 Martii 1879, Dusseldorpii mortuus die 11 Maii 1962) fuit iuris consultus, argentarius, vir publicus extra factionibus et cancellarius Rei Publicae Wimarii a die 15 Ianuarii 1925 usque ad diem 12 Maii 1926.

## Iuventus et munus 
Maiores eius conductores erant. Luther, postquam maturitatem adeptus est, Kieliae, Genavae, Berolini iurisprudentiae studebat atque doctor promotus est. Deinde minister publicus laboravit. 

## Cursus honorum 
Luther anno 1907 decurio urbis Magdeburgi electus est. Anno 1913 rector foederis urbium Borussiae et deinde omnis Germaniae erat. Mense Iulio 1918 usque ad 1922 magister civium superior Assindiae erat. A die 22 Novembris 1922 ad diem 4 Octobris 1923, quamquam nullius factionis sodalis erat, Administer Imperii Victus et Agriculturae in consilio ministrorum Cuno et Stresemann I fuit. A die 6 Octobris 1923 ad 15 Ianuarii 1925 Administer Imperii Aerarii Publici fuit, antequam ipse cancellarius factus est. Postquam Iosephus Frenken, Administer Imperii Iustitiae 21 Novembris 1925 propter foedera Locarni signata a magistratu recessit, ad tempus (et quidem ad mensem Ianuarium 1926) et hoc officio fungebatur. Maio 1926 a magistratu se abdicare coactus est, cum factiones de vexillo Germaniae inter se iurgarent. Annis proximis in argentariis diversis opus fecit atque inter rectores ferroviarios imperii (*Reichsbahn*) electus est et anno 1930 successor Hjalmar Schacht praeses argentariae imperii. A die 17 Martii 1933 ab Adolpho Hitler dimissus est, quod consilia eius aeris alieni ad arma augenda sumendi recusavit. Hitler eum legatum Germaniae ad CFA (usque ad 1937) fecit. Post secundum bellum mundanum iterum argentarii munere functus est.

## Opera 
* *Politiker ohne Partei*, Stuttgarti anno 1960.
* *Vor dem Abgrund 1930-1933. Reichsbankpräsident in Krisenzeiten*, Berolini anno 1964.

## Nexus externi 
* Biographia in pagina Musei Historici Germaniae 

Categoria:Cancellarii Germaniae
Categoria:Alumni Universitatis Chiloniensis
Categoria:Alumni Scholae Genevensis
Categoria:Alumni universitatum et scholarum Berolinensium
Categoria:Administri Imperii Aerarii Publici (Germania)
Categoria:Administri Imperii Iustitiae (Germania)
Categoria:Administri Imperii Victus et Agriculturae (Germania)
Categoria:Administri Imperii Occupatarum Regionum (Germania)
Categoria:Legati Germaniae
Categoria:Nati 1879
Categoria:Mortui 1962
Valetudinarium Generale Leodiense

right|250px|thumb|Porta Valetudinarii, noctu

**Valetudinarium Generale Ledesiae** (Anglice: *Leeds General Infirmary*) est Valetudinarium maximum Ledesiae et maximum Valetudinarium doctrinae in Europa. Est in media urbis. Est Helicopterarium in tecto, quod a Aeroarcera Isuriense operatur. Conditum est anno 1771 sed in altero situ.

## Nexus Externus 
*Situs interretialis officialis

Categoria:Ledesia
Categoria:Valetudinaria
David Lynch

[thumb|David Lynch ([Canua|Canuae anno 2001)]]

**David Keith Lynch** (Missoulae in Montana natus die 20 Ianuarii 1946; mortuus die 15 Ianuarii 2025) fuit scriptor et moderator cinematographicus Americanus, notus per suas personas unicas dramatum et pelliculas phantasiscientificas nigras quae connotationes comoedicas saepe habent.

Cursus eius annis sexaginta coepit, quando pelliculas breves imaginativas fecit. Anno 1977, scripsit et direxit fabulam futuristicam *Mentem Eradentem* (Eraserhead), eius pelliculam primam longitudinis plenae. Pellicula proxima eius fuit * Homo Elephanticus* (1980), de vita Iohannis Merrick, homo deformissimus in Anglia saeculo undevicensimo, qui imaginationem multarum gentium cepit. Haec pellicula pro Oscaribus ut pellicula optima et director optimus nominata est. Pelliculae proximae eius fuerunt iconus phantasiscientifici *Arena* (1984) et acclamatissimum drama criminale *Holoserium Caeruleum* (1986). Anno 1990, Lynch *Feri in Corde* drama amoriferum inordinarium, et anno 1997 *Viam Perditam* "thriller" suspensum fecit. Direxit picturam sentimentalem anno 1999  *Fabulam Rectam* de viro senili qui 300 mile dollarum obviam repperit in herbisectro visitans eius fratrem praedilectum. Post annum 2000, fecit mysteriosam *Viam Mulholland* (2001) et *Imperia Interioris* (2006). Trans eius cursum etiam multas pelliculas breves fecit, et annis nonaginta laboravit in episodia serierum televisificarum. Notissima fuit "Cacumina Gemina" (1990-1991), series quam creavit quae erat de conquisitoribus qui homicidium virginis investigabant.

## Nexus externi
* Pagina officialis David Lynch

Categoria:Nati 1946
Categoria:Mortui 2025
Categoria:Moderatores cinematographici Civitatum Foederatarum
Categoria:Incolae Montanae
Categoria:Artifices Civitatum Foederatarum
Georgius (sanctus)

[thumb|Icon S. Georgii, [Constantinopolis|Constantinopoli saec. XIV picta (Museum Byzantinum et Christianum Athenarum)]] 
[thumb|upright=0.8|Coniecturale Sancti Georgii simulacrum in [Ecclesia Sanctae Margaritae (Monacum)|Ecclesia Sanctae Margaritae Monaci.]]

**Georgius** (Graece Γεώργιος) est **sanctus** et martyr Christianus ecclesiarum tam Catholicae quam Orthodoxae, die 23 Aprilis commemoratus. An vixit incertum est: fontes enim antiquiores fere nihil de eo dicunt nisi res mirabiles et quae aegre cum vera historia accommodantur.

## Legenda 
Georgius, cuius nomen idem valet atque 'agricola', Lydiae in Syria circiter annum ducentesimum septimum natus, Nicomediae martyrium subiit anno trecentesimo tertio. Incertum est vel fictum quod, ut miles imperii Romani, sit ad expeditionem missus in Persiam, unde in Syria domicilium habuerit; vel ibi contra draconem quemdam luctaverit; postea in Britanniam a Diocletiano missus sit; vel transito Hiberniae mari, e navi egressus sit in Portam Sistuntiorum; vel illinc tumulum Iosephi Arimathaeai adierit. Luctatio tamen illa contra draconem, qvae in victoriam de humanis vitiis aliquando accipi potest, licet commenticia videatur, multum adiuvit ut Georgii cultus ubique divulgaretur. Ad ecclesiam quamdam Diospoli in Palaestina, quae in eius honorem exstructa est, iam a saeculo quarto multi convertuntur peregrinatores. Georgius draconem Silenae in Libya occidit secundum Iacobi a Voragine *Legendam Auream*.

## Patrocinium sancti Georgii 
Unus e sanctis militaribus est, unusque e sanctis quattuordecim auxiliatoribus. Patronus est agricolarum, captivorum, operariorum in metallico, equitum, fabrorum aerariorum, militum, viatorum. Praeterea patronus est civitatum Georgiae in monte Caucaso et Angliae, et simile est patronus Caesaraugustae, Barcinonis, Catalauniae, Alcodii, Genuae, Ferrariae, Regii, Friburgi Brisgoviae, Moscoviae, Beryti.

## Bibliographia 
; Editiones fontium
* "De S. Georgio, megalo-martyre, Lyddae seu Diospoli in Palaestina" in  *Aprilis* vol. 3 (1675) p. 100 ff. Textus apud Gallica 
* Passio et miracula Graeca in  *Aprilis* vol. 3 (1675) appendix pp. xxxv-xlv  Textus apud Gallica
* Johannes B. Aufhauser, *Das Drachenwunder des heiligen George in der griechischen und lateinischen Überlieferung*. Lipsiae: Teubner, 1911  Textus apud archive.org 
* Johannes B. Aufhauser, *Miracula S. Georgii*. Lipsiae: Teubner, 1913  recensio huius editionis
* E. A. Wallis Budge, *The martyrdom and miracles of Saint George of Cappadocia*. Londinii: David Nutt, 1888  Textus apud archive.org

; Eruditio
* Alexander Kazhdan, "The Peasantry" in Guglielmo Cavallo, ed., *The Byzantines* (Chicagine: University of Chicago Press, 1997) praecipue pp. 71-72 
* John E. Matzke, "Contributions to the History of the Legend of Saint George, with special reference to the sources of the French, German and Anglo-Saxon metrical versions" in *PMLA* vol. 17 (1902) pp. 464-535 JSTOR
* Kenneth M. Setton, "Saint George's Head" in *Speculum* vol. 48 (1973) pp. 1-12 JSTOR

## Nexus externi 
Categoria:Sancti militares
Badenia

[275px|thumb|Collocatio Badeniae in [Imperium Germanicum|Imperio Germanico (1870-1918)]]

**Badenia** (Germanice *Baden*) fuit antiqua civitas Germaniae, quae nunc ad terram foederalem Badeniam-Virtembergiam pertinet.

## Historia 
### Marchia 
Primo de Marchia Badenia audimus anno 1061: Hermannus I de Zähringen tum Marchio Veronae et Comes Badeniae erat. Anno 1074 filius eius parvulus Hermannus II ei successit. Successerunt Hermannus III (1130 - 1160) et Hermannus IV (1160 - 1190). Huius filius Hermannus V ad annum 1243 regnavit, cum Hermannus VI (ad annum 1250) novus marchio factus est. Hoc tempore Badenia agris multis aucta, sed interdum et inter heredes divisa est. Postea duae terrae orta sunt: Badenia-Badenia et Badenia-Durlach, quae annis 1535 - 1771 fuerunt, deinde heriditate iterum consociatae sunt.

### Principatus electoralis 
Tempore Napoleonis I Badenia anno 1803 principatus electoralis factus et multis agris, qui antea ad ecclesiam et urbes liberas pertinuerant, aucta est. Principi electori Badeniae ius Imperatorem Imperii Romani Sacri eligendi datum est, sed iam anno 1806 imperium dissolutum est.

### Magnus Ducatus 
Anno 1806 Badenia Ducatus Magnus factus est, quae usque ad annum 1815 ad Confoederationem Rhenanam (Germanice *Rheinbund*) pertinuit et deinde ad usque annum 1866 ad confoederationem Germanicam (*Deutscher Bund*). Iam anno 1818 Dux Magnus terrae constitutionem dedit. Die 12 Septembris ferrovia statalis inaugurata est. Quamquam constitutio Badeniae liberalis erat, tamen anno 1848/1849 magni tumulti contra monarchiam orti sunt. Anno 1871 Badenia pars Imperii Germanici facta est.

### Res Publica Badenia 
Badenia, quae a die 10 Novembris 1918 res publica erat. Anno 1933 ut ceteris civitatibus Germaniae, Badeniae omnia iura propria a Nazistis dempta sunt. Post secundum bellum mundanum Badenia divisa est inter foederatos: Australem partem Franci occupaverunt. Hic iterum Res Publica Badenia condita est, septentrionalis pars ad Zonam CFA pertinuit et pars terrae Badeniae-Virtembergiae facta est. Nam anno 1952 Badenia cum Virtembergia in nova Terra Foederali Germaniae Badenia-Virtembergia contributa est, quamquam incolae Badeniae Australis suffragio pro Badenia restituenda sententiam dederunt.

## Praeclari viri publici 
* Maximilianus de Baden, ultimus cancellarius Imperii Germanici
* Fridericus Ebert, praeses Rei Publicae Vimarianae
* Ioannes Godefridus Tulla, ingeniarius

## Pinacotheca 

image:Coat of arms of Baden.svg|Insigne civitatis
Image:Suedwest-vor1945.svg|Badenia colore rubro depicta pars terrae foederalis quae ad occidentalem et meridionalem partem Germaniae spectat. Infra Lacus Bodamicus.

* 333 Badenia

## Nexus externi (Germanice) 
* De Badenia
* Magnus Ducatus Badeniae circoscriptiones et municipia anno 1910)
* Badische Historische Kommission Index nominum geographicorum etiam Latinorum Badeniae.


Categoria:Badenia et Virtembergia
Principatus Lippiae

275px|thumb|Situs Lippiae in Imperio Germanico (1870-1918)

**Principatus Lippiae** (Germanice: *Fürstentum Lippe*) fuit antiqua civitas Germaniae in agro Lippiensi, quae ab anno 1871 pars Imperii Germanici et ab anno 1918 res publica facta est; 
* ab anno 1806 usque ad annum 1815 ad Foederationem Rhenanam (*Rheinbund*);
* ab anno 1815 usque ad annum 1866 ad Foederationem Germanicam (*Deutscher Bund*);
* ab anno 1866 usque ad annum 1871 ad Foederationem Germanicam Septemtrionalem (*Norddeutscher Bund*)
* ab anno 1871 usque ad annum 1918 ad Imperium Germanicum
pertinuit.

275px|thumb|Tabula Lippiae (1815-1947)

Anno 1789 comitatus Lippiae ad honorem principatus elata est. Post secundum bellum mundanum Lippia finem habuit, nam anno 1947 cum nova Terra Foederalis Germaniae Rhenania Septentrionalis-Vestfalia contributa est.

Caput huius principatus fuit urbs Detmolda.

## Incolae et area 
* Area: 1.215,2 km² 
* 1881: 112.452 Incolae
* 1905: 145.610 Incolae
* 1939: 188.598 Incolae

## Nexus externi 
* De principatu Lippiae
* Principatus Lippiae circumscriptiones et municipia anno 1910

Categoria:Antiquae civitates Germaniae
Categoria:Regio Lippiensis
Categoria:Condita 1789
Emmanuel Mpenaces

**Emmanuel Mpenaces** (Graece Εμμανουήλ Μπενάκης; in insula Syro natus anno 1843; mortuus 1929), e familia paeninsulae Mane ortus, fuit mercator Alexandriae, minister oeconomiae nationalis Graeciae, demarchus urbis Athenarum. Anno 1920 Lutetiae profectus est in exsilio cum socio Eleutherio Benizelo, sed paullo post Athenis revenit. 

Pater fuit et amatoris artium Antonii Mpenacis et scriptricis Penelopes Deltae. Domus eius Athenis ad nexum vicorum Κηφισιάς (hodie Βασιλίσσης Σοφίας) et Κουμπάρη, quam anno 1910 emit posteaque amplificavit, hodie e dono filii Museum Mpenaceum recelat.

## Index magistratuum 
* Praeses Camerae Commercii Alexandriae
* Minister rerum rusticarum, commercii, manu facturae Graeciae 2 Ianuarii 1911 - 31 Maii 1912
* Demarchus urbis Athenarum 1914 - 1920

## Nexus externi 
* De Mpenace Alexandriae Magnae cives 
* De domo Mpenacis 

## Bibliographia 
* Helen Gardikas-Katsiadakis, "Η γνωριμία Βενιζέλου και Μπενάκη" in *Proceedings of the VII International Cretological Congress* (Rhithymnae 1995) vol. 3a.

Categoria:Ministri Graeciae
Categoria:Praefecti urbibus Graecis
Categoria:Incolae Syri
Categoria:Incolae Aegypti
Categoria:Mercatores
Categoria:Nati 1843
Categoria:Mortui 1929
Categoria:Eleutherius Benizelus
Constantinus Fehrenbach

thumb|left|200px|Constantinus Fehrenbach anno 1921
**Constantinus** (Germanice *Constantin*) **Fehrenbach** (natus die 11 Ianuarii 1852 in *Wellendingen bei Bonndorf* (Badenia); Friburgi Brisgoviae obiit die 26 Martii 1926) fuit iuris consultus, vir publicus factionis Centri ac cancellarius Rei Publicae Wimarii a die 25 Iunii 1920 usque ad diem 4 Maii 1921.

## Iuventus et munus 
Pater eius magister vici fuit. Consiliis parentum Constantinus filius sacerdos fieri debuit: anno 1871 in convicto puerum maturitatem adeptus est. Tum theologiae catholicae Friburgi studebat. Sed mox ei constitutum est, ut coelibatum negaret. Itaque studium theologiae finivit et nunc iurisprudentiae se dedit. Anno 1879 primam probationem accepit. Anno 1882 assessor secunda probatione accepta factus causidicus Friburgi vixit. 

## Familia 
Anno 1880 uxorem duxit atque ex ea unam filiam habuit. 

## Cursus honorum 
Fehrenbach, qui nunc sodalis Centri erat, anno 1884 decurio urbis Friburgi electus est. Annis 1885 - 1887 et 1901 - 1913 legatus senatus terrae Badeniae fuit. Ab anno 1907 etiam praeses senatus terrae erat. Ab anno 1903 etiam legatus Dietae Imperii Germanici fuit et mense Iunio 1918 etiam praeses Dietae Imperii electus est. Quamquam inter res novas Novembris 1918 monarchiam servare studuit, id adipisci non potuit. 19 Ianuarii 1919 autem et legatus Consilii Formae Civitatis Constituendae et deinde eius consilii praeses electus est. Hoc officio et in Dieta Imperii nuper electa anno 1920 tenuit, dum 25 Iunii cancellarius ipse electus est. 4 Maii 1921 propter controversias foederis regendi magistratum deposuit. Sed ad mortem legatus parlamenti et praeses legatorum Centri mansit.

## Nexus externi 
* Biographia Constantini Fehrenbach
* De Constantino Fehrenbach in Tabulario Foederali Germaniae]

Categoria:Nati 1852
Categoria:Alumni Universitatis Friburgensis Brisgaudiae
Categoria:Legati Dietae Imperii Germaniae (Monarchia)
Categoria:Legati Consilii Formae Civitatis Constituendae (Germania 1919)
Categoria:Legati Dietae Imperii Germaniae (Res publica Vimariana)
Categoria:Cancellarii Germaniae
Categoria:Mortui 1926
Iudicium Maximum Civitatum Foederatarum

thumb|Signum Iudicii Maximi Civitatum Foederatarum
**Iudicium Maximum Civitatum Foederatarum** est iudicium summum in Civitatibus Foederatis et caput rami iudicialis.

Iudicium Maximum in novem iudicibus consistit: maximo iudice et octo iudicibus consociatis. Iudices a praeside eliguntur, et a senatu iubentur. Quicumque iudex officium ad mortem implet; sed ipse resignare, vel per crimen a camera repraesentantium et damnationem senatorum removeri potest.

Iudicium Maximum a Constitutione conditur.

* Iudex Maximus Civitatum Foederatarum
* Ruth Bader Ginsburg
* Capitolium Civitatum Foederatarum
* Senatus Civitatum Foederatarum
* Camera Repraesentantum Civitatum Foederatarum
* Praeses Civitatum Foederatarum
* Constitutio Civitatum Foederatarum

## Notae 
Categoria:Civitates Foederatae Americae
Cyriacules Mauromichales

thumb|Cyriacules Mauromichales
**Cyriacules Mauromichales** (Graece Κυριακούλης Μαυρομιχάλης; natus Athenis anno 1850; mortuus ibidem anno 1916) fuit primus minister Graeciae.

Fuit filius Petri Mauromichalis e familia militum et politicorum paeninsulae Mane nativa. Filius eius, Petrus Cyriaculis f. Mauromichales, fuit minister belli Graeciae anno 1946.

## Index magistratuum
*Primus minister Graeciae et minister rerum exterarum 28 Augusti 1909 - 31 Ianuarii 1910

## Nexus externi
*Archivum familiae Mauromichalis apud Ελληνικό Λογοτεχνικό και Ιστορικό Αρχείο

Categoria:Primi ministri Graeciae
Categoria:Ministri rerum externarum Graeciae
Magnus Ducatus Hassiae

thumb|275px|Situs Magni Ducatus Hassiae in Imperio Germanico (1870–1918)
**Magnus Ducatus Hassiae et apud Rhenum** (Theodisce: *Großherzogtum Hessen und bei Rhein*) fuit antiqua civitas, anno 1806 condita, quae quidem antea parvus principatus fuerat. Ducatus post primum bellum mundanum finem habuit, anno 1918, cum Hassia una ex regionibus Rei Publicae Germaniae facta esset. Caput civitatis Darmstadium fuit. Qui ducatus 
* ab anno 1806 usque ad annum 1815 ad Foederationem Rhenanam (*Rheinbund*)
* ab anno 1815 usque ad annum 1866 ad Foederationem Germanicam (*Deutscher Bund*)
* ab anno 1866 usque ad annum 1871 solum terrae Magni Ducatus Hassiae, quae in septentrionali parte fluminis Moeni erant, ad Foederationem Germanicam septentrionalem 
* ab anno 1871 usque ad annum 1918 ad Imperium Germanicum
pertinuit. 

## Notae 
## Nexus externi 
* De Magno Ducatu Hassiae 1806–1918
* Magnus Ducatus Hassiae circumscriptiones et municipia anno 1910
* Tabulae Magni Ducatus Hassiae 1817–1918

Categoria:Antiquae civitates Germaniae
Categoria:Hassia
Hassiae magnus ducatus
Categoria:Condita 1806
Lupia

**Lupia** etiam **Lippa, Libia, Luppia, Lippia, Lyppia** est flumen apud regionem Ruranam. Rhenum influit.

## Nota 
Categoria:Rhenania Septentrionalis-Vestfalia
Categoria:Flumina Germaniae
Categoria:Regio Lippiensis
Categoria:Systema Rheni fluvii